Produktkrav+olje

=Produktkrav for olje=

Oljer som prosesseres i Norge er oljer av generelt bra kvalitet med lite urenheter som for eksempel svovel. Det lave svovelinnholdet i oljene fra nordsjøen gjør at oljen krever mindre rensing.

Oljene som hentes opp fra de forskjellige feltene i nordsjøen har ofte forskjellige grunnkvaliteter nå det kommer til bestanddeler og urenheter. Disse oljene blir blandet sammen i ønsket forhold før raffinering for å kunne få et produkt som best mulig er tilpasset kundens ønsker og krav. Dette er også en prosess som utføres for å få best mulig utnytting av råoljene slik at man utnytter bestanddelene best mulig i forhold til det ønskede produktet.

En råoljeblanding som har høyt svovelinnhold eller høyt syreinnhold vil prosesseres i et annet anlegg enn en olje som har lave verdier. Dette er fordi raffineringsmetodene blir litt mer kompliserte når det også må tas i bruk flere rensetrinn.

Produktkravene som stilles til det ferdige produktet eller til salgsvaren, er forskjellige fra land til land og fra vinter og sommersesong. Dette gjør at man må ha et relativt stort spekter av produksjonsmetoder og behandlingsmetoder for å kunne levere et produkt med ønsket kvalitet.

Selve renheten til produktet er avhengig av mange forskjellige faktorer. Dette kan for eksempel være svovelinnhold, askeinnhold, blokkeringspunkt, tåkepunkt, damptrykk, destillasjonsområde, osv.